

**REPUBLIKA HRVATSKA**

OSNOVNA ŠKOLA DRENJE

LJUDEVITA GAJA 28

31418 DRENJE

**OBAVIJEST O ODLUKAMA ŠKOLSKOG ODBORA**

Dana 5. listopada 2023. (četvrtak) održana je 24. sjednica Školskog odbora za koju je jednoglasno usvojen sljedeći dnevni red:

1. Donošenje Odluke o usvajanju zapisnika sa 23. sjednice Školskog odbora Osnovne škole Drenje, Drenje
2. Donošenje odluke o usvajanju prijedloga financijskog plana za 2024. i projekcije financijskog plana za 2025. i 2026.
3. Donošenje Pravilnika o unutarnjem prijavljivanju nepravilnosti
4. Izvješće o stanju sigurnosti u Školi za školsku godinu 2022./2023.
5. Razmatranje Izvješća o radu Škole za školsku godinu 2022./2023.
6. Donošenje Školskog kurikuluma za školsku godinu 2023./2024.
7. Donošenje Godišnjeg plana i programa rada za školsku godinu 2023./2024.
8. Davanje prethodne suglasnosti ravnatelju za zasnivanje radnog odnosa na određeno nepuno radno vrijeme na poslovima učitelja njemačkog jezika sukladno uputnici osnivača
9. Razno

**TOČKA 1.**

Školski odbor Osnovne škole Drenje, Drenje jednoglasno je donio Odluku o usvajanju zapisnika sa 23. sjednice Školskog odbora održane 1. rujna 2023. (KLASA: 007-03/23-02/06 URBROJ: 2121-18-03-23-1).

**TOČKA 2.**

Za riječ se javio ravnatelj škole i prisutne članove Školskog odbora detaljno upoznao o visini ukupnih prihoda i rashoda financijskog plana za 2024. i projekciji financijskog plana za 2025. i 2026. Nakon izlaganja, nitko nije imao pitanja i Školski odbor Osnovne škole Drenje, Drenje jednoglasno je donio Odluku o usvajanju financijskog plana za 2024. i projekcije financijskog plana za 2025. i 2026.

(KLASA: 007-03/23-02/06 URBROJ:2121-18-03-23-2)

**TOČKA 3.**

Za riječ se javila tajnica škole Sanja Balen i prisutne upoznala s razlozima donošenja Pravilnika o unutarnjem prijavljivanju nepravilnosti. Nakon izlaganja, nitko nije imao pitanja i Školski odbor Osnovne škole Drenje, Drenje jednoglasno je donio Odluku o donošenju Pravilnika o unutarnjem prijavljivanju nepravilnosti (KLASA: 007-03/23-02/06 URBROJ:2121-18-03-23-3).

**TOČKA 4.**

Za riječ se javio ravnatelj škole Darko Čota i prisutne upoznao s osnovnim podacima o školi (adresa škole, područne škole, broj učitelja u razrednoj i područnoj nastavi, broj učenika u matičnoj i područnim školama itd.) te podnio Izvješće o stanju sigurnosti u Školi za školsku godinu 2022./2023. Nakon izlaganja, nitko nije imao pitanja i Školski odbor Osnovne škole Drenje, Drenje jednoglasno je donio Odluku o usvajanju Izvješća o stanju sigurnosti u školi za školsku godinu 2022./2023. (KLASA: 007-03/23-02/06 URBROJ:2121-18-03-23-4).

**TOČKA 5.**

Ravnatelj škole podnio je Izvješće o radu škole u školskoj godini 2022./2023. Na početku izlaganja upoznao je članove Školskog odbora s osnovnim podacima o školi, voditeljima područnih odjela, broju učenika, broju razrednih odjela, broju radnika itd. Na kraju, zaključuje da je uspjeh učenika u ovoj školskoj godini na razini uspjeha prošlih školskih godina, izuzev ponavljača. Godišnji plan i program te Školski kurikulum ostvareni su u cijelosti. Nakon izlaganja, nitko nije imao pitanja i Školski odbor Osnovne škole Drenje, Drenje jednoglasno je donio Odluku o usvajanju Izvješća o radu škole za školsku godinu 2022./2023. (KLASA: 007-03/23-02/06 URBROJ:2121-18-03-23-5).

**TOČKA 6.**

Za riječ se javila pedagoginja Aneta Orešković Buljan koja je iznijela prijedlog Školskog kurikuluma za školsku godinu 2023./2024. Na početku izlaganja upoznala je članove s novostima zbog sudjelovanja naše škole u eksperimentalnom programu „Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja“. Na kraju izlaganja pedagoginja je napomenula kako se u školskim ustanovama provodi vanjsko vrednovanje i samovrednovanje u cilju unapređenja kvalitete odgojno-obrazovne djelatnosti, a provodi ga Nacionalni centar za vanjsko vrednovanje. Navedeno će se provesti i u našoj školi u ožujku 2024. za učenike četvrtih i osmih razreda.

Nakon izlaganja, nitko nije imao pitanja i Školski odbor Osnovne škole Drenje, Drenje jednoglasno je donio Odluku o donošenju Školskog kurikuluma za školsku godinu 2023./2024. (KLASA: 007-03/23-02/06 URBROJ:2121-18-03-23-6).

**TOČKA 7.**

Za riječ se javio ravnatelj škole Darko Čota te iznio detaljan prijedlog Godišnjeg plana i programa rada za 2023./2024. Na početku izlaganja ravnatelj je upoznao članove Školskog odbora s uvjetima rada (upisnom području, unutrašnjem školskom prostoru, školskom okolišu, nastavnim sredstvima i pomagalima…). Na kraju, napomenuo je da škola planira izgraditi solarnu elektranu snage 50kW za proizvodnju i prodaju električne energije. Nakon izlaganja, nitko nije imao pitanja i Školski odbor Osnovne škole Drenje, Drenje jednoglasno je donio Odluku o donošenju Godišnjeg plana i programa rada za školsku godinu 2023./2024. (KLASA: 007-03/23-02/06 URBROJ:2121-18-03-23-7).

**TOČKA 8.**

Ravnatelj škole Darko Čota prisutne članove Školskog odbora upoznao je s odredbama Zakona o odgoju i obrazovanju u osnovnoj i srednjoj školi i Kolektivnom ugovoru za zaposlenike u osnovnoškolskim ustanovama koji se odnose na zapošljavanje zaposlenika koji se nalaze u Evidenciji zaposlenika koji imaju zasnovan radni odnos na neodređeno nepuno radno vrijeme te su Uputnicom upućeni u neku školu, od Školskog odbora zatražio je suglasnost za zapošljavanje zaposlenice Barbare Gajger na radno mjesto učiteljica njemačkog jezika na određeno nepuno radno vrijeme – 8 sati tjedno za vrijeme trajanja eksperimentalnog programa „Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja“. Nakon izlaganja, nitko nije imao pitanja i Školski odbor Osnovne škole Drenje, Drenje jednoglasno je donio Odluku o davanju suglasnosti za zasnivanje radnog odnosa s imenovanom. (KLASA: 007-03/23-02/06 URBROJ:2121-18-03-23-7).

**TOČKA 9.**

Pod točkom „Razno“ nije bilo pitanja ni rasprave.

Službenik za informiranje

Sanja Balen, mag.iur.

Drenje, 1. rujna 2023.

KLASA:007-03/23-02/06

URBROJ:2121-18-03-23-9